Котра (Гарадзенская вобласьць)

Ко́тра — вёска ў Гарадзенскім раёне Гарадзенскай вобласьці. Котра ўваходзіць у склад Абухаўскага сельсавету. Гісторыя Вёска каля Скідзелю. У верасьні 1915 году тут вяліся моцныя супрацьстаяньні між адступаючай расейскай арміяй і надыходзячымі авангардамі нямецкіх войскаў. Адным з галоўных стратэгічных аб’ектаў баёў зьяўляўся чыгуначны мост праз Котру, непадалёку якога паўсталі могілкі. У міжваенныя гады немцы прыяжджалі сюды, каб прывесьці ў парадак могілкі, былі адлітыя новыя бэтонныя надмагільныя табліцы. Пазьней, ужо пры незалежнай Беларусі, могілкі былі новаўпарадкаваныя. І сёньня за могілкамі даглядаюць, скошаная трава, акуратныя таблічкі, на якіх і цяпер можна прачытаць імёны загінулых нямецкіх жаўнераў. Насельніцтва 2010 год — 220 чалавек 1999 год — 301 чалавек Страчаная спадчына Царква Георгія Пераможцы (XVI стагодзьдзе) Касьцёл Чальцы Гарадзенскага езуіцкага калегіюму ў Котры ў другой палове XVII ст. за свой кошт пабудавалі драўляны касьцёл, у якім затым праводзіліся каталіцкія набажэнствы для мясцовай шляхты, а таксама ўніяцкія для падданых сялянаў. Крыніцы